**Р Е Ш Е Н И Е № ПВ-5-П/2014г.**

Процедурата по реда на глава шеста от Закона за опазване на околната среда за инвестиционно предложение: **«Изграждане на сондажен кладенец за автомивка» в поземлени имоти № 00702.23.418 и 00702.23.419, гр. Асеновград, Община «Асеновград».**е започнала с внасяне в Регионалната инспекция по околната среда и водите /РИОСВ/ – гр. Пловдив на уведомление с вх. № ОВОС - 153/20.02.2014г. от Възложителя – С. Расимов, гр. Асеновград.

На основание чл.5, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, РИОСВ Пловдив е информирала Възложителя за следното:

**I. По отношение на изискванията на глава шеста от раздел трети от Закона за опазване на околната среда /ЗООС** /

 Представеното инвестиционно предложение е включено в Приложение № 2 от Закона за опазване на околната среда /ЗООС/ и е предмет на преценяване на необходимостта от оценка на въздействието върху околната среда /ОВОС/. С писмо изх. № ОВОС- 153/10.03.2014 г. са дадени указания на Възложителя за необходимите действия, а именно:

* Да представи в РИОСВ Пловдив информация по Приложение № 2 към чл.6 от Наредбата за ОВОС в един екземпляр на хартиен и два екземпляра на цифров носител, както и уведомления до Кмета на гр. Асеновград и засегнатото население.
* Да изпълни изискванията на чл. 6, ал. 1 и ал. 9 от Наредбата за ОВОС за осигуряване обществен достъп до информацията по приложение № 2.
* Да заплати такса /500 лв./, съгласно Тарифа за таксите, събирани в системата на Министерство на околната среда и водите /ПМС №136, ДВ бр.39 от 2011г. Изм. ДВ бр. 94 от 2012г./.

 **II. По отношение на изискванията на чл. 31 от Закона за биологичното разнообразие**:

Инвестиционното предложение подлежи на процедура по оценка на съвместимост, съгласно разпоредбите на чл.2, ал.1, т.1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони /ДВ бр.73 от 11.09.2007/. С писмо изх. № ОВОС- 153/10.03.2013 г. от Възложителя е поискано да представи информация на хартиен и цифров носител, съобразена с изискванията на чл.10 от горната Наредба, относно най-близката защитена зона „Река Чая“ с код ВG00000194.

На основание чл.4а, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, с писмо изх. № ОВОС – 92/07.02.2013г. уведомлението е изпратено на Басейнова Дирекция за управление на водите в Източнобеломорски район - Пловдив (БДУВ ИБР Пловдив) с молба за становище съгласно чл. 155, ал. 1, т. 23 от Закона за водите, относно допустимостта на инвестиционното предложение спрямо режимите, определени в утвърдени планове за управление на речните басейни и планове за управление на риска от наводнения.

С писмо изх. № КД-04-83/10.03.2014г., вх. № ОВОС-153/12.03.2014 БДУВ ИБР Пловдив е определила уведомлението на Възложителя, като недостатъчно за произнасяне със становище относно допустимост и е изискала допълнителни данни.

С искане вх. № ОВОС- 153/28.04.2013г. Възложителят е представил в РИОСВ- Пловдив информация по приложение 2 от Наредбата за ОВОС с част от гореизисканата документация.

Поради недостатъчност в предоставената информация и във връзка с писмо изх. № КД-04-83/10.03.2014г. на БД ИБР Пловдив, с писмо изх. № ОВОС-153/07.05.2014г. РИОСВ- Пловдив е изискала от Възложителя да представи данни относно:

- мястото на заустване и съоръжението, в което ще бъдат отвеждани отпадъчните води.

- снабдяването на ИП с вода за питейно- битови нужди.

С писмо вх. № ОВОС- 153/12.05.2013г. Възложителят е представил в РИОСВ- Пловдив допълнителна информация.

С писмо изх. № ОВОС-153/22.05.2014г. РИОСВ Пловдив е уведомила Възложителя за следното:

„Съдържанието на допълнително внесената информация по Приложение 2 не е съобразено със спецификата на инвестиционното предложение по отношение на заустването на промишлените отпадни води, в т.13. е записано „...събиране на отпадните води в безотточна шахта...”. Във връзка с това моля да се изясни с необходимата степен на подробност въпроса със заустване в съоръжение/канализационна мрежа/воден обект или друго.“

На основание чл.6, ал.3 от Наредбата за ОВОС, с писмото е определен срок до 21.06.2014г. год. за предоставяне на допълнителната информация.

**Към днешна дата Възложителят не е предоставил исканата допълнителна информация.**

Въз основа на изложеното фактическо обстоятелство, на основание чл.6, ал.4 от Наредбата за ОВОС и чл.56, ал.2, във връзка с чл.30, ал.2 от Административно процесуалния кодекс /АПК/

 **Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:** **„«Изграждане на сондажен кладенец за автомивка»** в поземлени имоти № 00702.23.418 и 00702.23.419, гр. Асеновград, Община «Асеновград», Възложител: С. Расимов, гр. Асеновград,.

С прекратяване на процедурата за преценяване на необходимостта от изготвяне на ОВОС, в това число и по оценка на съвместимост на инвестиционното предложение не се изключва възможността на Възложителя да подаде ново уведомление по реда на Наредбата за ОВОС.

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**ТАМЕР БЕЙСИМОВ 03.07.2014г.**

Директор на РИОСВ - Пловдив